text: মানব বংশগতিবিদ্যা অনুসারে, প্রথম মাতৃবংশীয় মহিলা বা মাইটোকন্ড্রিয়াল ইভ বলতে সেই অজানা মহিলাকে বোঝায়, যিনি বিশ্বের সমস্ত পুরুষ ও নারীর নিকটতম আদি মাতা ছিলেন। পৃথিবীর সমস্ত মানব-মাতৃবংশীয় গোষ্ঠী এই প্রথম মায়ের সন্তানদের বংশধর। বিজ্ঞানীরা অনুমান করেন যে, প্রায় ২০০,০০০ বছর আগে উক্ত নারী আফ্রিকা মহাদেশে বাস করতেন। লক্ষণীয় যে গবেষণায় প্রমাণিত হয়েছে যে, ওয়াই ক্রোমোজোমের পূর্বধারা অনুযায়ী প্রথম আদি পুরুষ বা ওয়াই ক্রোমোজোমাল এডাম (যিনি বিশ্বের সমস্ত পুরুষের নিকটতম সাধারণ পূর্বপুরুষ ছিলেন) উক্ত নারীর জীবনকালের প্রায় ৫০,০০০ থেকে ৬০,০০০ বছর পর পৃথিবীতে জীবনকাল অতিবাহিত করেছেন।
  
  তথ্যসূত্র
  
  বিষয়শ্রেণী:বংশাণুবিজ্ঞান
  বিষয়শ্রেণী:মানব ইতিহাস
title: মাইটোকন্ড্রিয়াল ইভ